section_heading: Povijest<ref>Najveći rivali opet u velikom finalu
paragraph_text: Povijesni dvoboji Lakersa i Celticsa počeli su davne 1959. godine kada su se prvi put susreli u velikom finalu. Boston je pomeo Minneapolis Lakerse s 4-0 u finalu. Treba napomenuti da su te godine Lakersi, koji su tada jos igrali u Minneapolisu, vec bili vlasnici pet NBA naslova. Te naslove osvojili su predvođeni Georgeom Mikanom i bila je to prva "dinastija" koja je vladala ligom. Bostonu je to bilo drugo finale, a njihova uvjerljiva pobjeda označila je početak najvećeg pobjedničkog niza svih vremena. Naime Boston Celticsi su od 1959. do 1966. osvojili osam naslova prvaka zaredom. Također Boston je od sezone 1956./57. do 1968./69. osvojilo čak 11 naslova u 13 sezona. Ono što je frustrirajuće za Lakerse je što su ih Celticsi čak sedam puta pobijedili u velikom finalu.